Ḥbiles d argaz muciɛen deg taddart-is, d amzenzi n ssardin s waya id-yettḥebbir aɣrum-is, rnu ɣer-s yettekkes lxiq ɣef tarwiḥt-is. S taɣect-is i iǧehden yerna d tin igarrezen iteddu abrid n Wat Yeččir netta d cebbirdu yezzuɣur-as tacaṛit-nni n ssardin. Yettaɛraḍ ad iqennaɛ lɣaci s wayen yeznuzu, imi yessen ad yehder, yesεa iles aṭas n yimsaɣen i yettawin sselɛa-is, gar-asen: Ɛemi Meẓyan, Ɛli Uḥemmu, Sliman (anemhal n "CEM")… ileḥḥu icennu, yessakay-d ilmeẓyen yennumen taguni alma d azggen n wass. Ḥbiles yessexdem tiḥila mgal Ɛdidi yebɣa ad as-yessenz tisardinin i ixesren, maca nettat teḥrec ugar, tfaq-as tḥeccem-it. Lameεna xas akken iɣurr-it cciṭan, deg wul-is mazal lxir acku iṣeddaq-as i Nna Dehbiya kilu n ssardin, tdeɛɛu-as s lxir; yettwali ddaɛwat-is zemrent ad t-id-cefɛent.